Diari Oficial de la Generalitat Valenciana


Sumari del DOGV 4075, del 30-08-2001 (2001/7983)

Convocatòria per a la provisió d'una plaça de capatàs d'electricitat de personal funcionari.
--------------------------------------------------------------------------------------------

### Dades del document

Número de DOGV
:   4075

Data del DOGV
:   30-08-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/7983


Data del document
:   13-07-2001

Organisme emissor
:   Ajuntament de Calp

Tipus de document
:   Convocatòria

Descriptors 

:   * Calp
    * concurs administratiu
    * administració local
    * personal de serveis

Convocatòria per a la provisió d'una plaça de capatàs d'electricitat de personal funcionari. [2001/F7983]
  
Bases específiques
  
Base primera. Plaça convocada. Sistema de selecció.
  
1.1. És la que a continuació s'indica, la naturalesa i característiques de la qual igualment s'especifiquen:
  
- Denominació de la plaça: capatàs d'electricitat
  
- Oferta d'ocupació: 2001
  
A) Escala: administració especial
  
B) Subescala: serveis especials
  
C) Grup: C
  
1.2. El sistema de selecció dels aspirants serà el d'oposició, torn de promoció interna.
  
Base segona. Requisits dels aspirants.
  
2.1. Per a ser admesos a la realització de les proves selectives, els aspirants hauran de complir els requisits que s'indiquen en les bases genèriques que regulen la present convocatòria.
  
2.2. Hauran d'estar en possessió del títol de Batxiller, Formació Professional de segon grau o equivalents; si hi manca la titulació serà necessària una antiguitat de 10 anys.
  
2.3. Ser funcionari de carrera de l'Ajuntament de Calp, pertanyent al grup D, amb una antiguitat almenys de dos anys de serveis efectivament prestats, i a l'escala d'administració especial.
  
Base tercera. Sol·licituds.
  
3.1. Les sol·licituds per a prendre part en les proves selectives es presentaran, dins del termini de 20 dies naturals, comptats a partir de l'endemà de la publicació de l'extracte de la convocatòria en el Boletín Oficial del Estado.
  
3.2. Les sol·licituds es presentaran al Registre General de la corporació, directament o per qualsevol de les formes indicades en l'article 38.4 de la Llei de Règim Jurídic de les Administracions Públiques i del Procediment Administratiu Comú.
  
3.3. Les sol·licituds es presentaren acompanyades dels següents documents:
  
- còpia del document nacional d'identitat.
  
- justificant d'haver abonat els drets d'examen en qualsevol de les formes admeses en la legislació vigent.
  
- aquells altres documents que pogueren ser exigits en les bases específiques com a requisits per a poder optar a l'accés a la plaça convocada, tals com titulacions, permís de conduir, etc.
  
3.4. La instància presentada per cada aspirant, pel que fa al compliment de les condicions i requisits exigits en la convocatòria, tindrà la consideració de declaració jurada acreditativa de la veracitat que es compleixen aquests requisits.
  
La falsedat en la dita declaració jurada o no complit els requisits assenyalats donarà lloc a la invalidesa de l'actuació de l'interessat i la nul·litat consegüent amb respecte a aquest dels actes del tribunal qualificador, sense perjuí de l'exigència de responsabilitats de tot ordre a l'aspirant.
  
3.5. Per tractar-se d'una plaça pertanyent al grup C, els drets d'examen es fixen en 2.500 pessetes.
  
Base quarta. Desenvolupament de l'oposició.
  
4.1. Tots els exercicis són obligatoris i eliminatoris. Es qualificarà cada un de 0 a 10 punts, i caldrà obtenir almenys 5 punts per a superar cada exercici.
  
4.2. Els exercicis selectius corresponents a aquesta plaça seran els següents:
  
4.2.1. Primer exercici:
  
Els aspirants departiran amb el tribunal sobre algun dels temes compresos en l'annex, sense que s'haja de correspondre necessàriament amb l'epígraf del programa.
  
La duració d'aquest exercici la determinarà el tribunal qualificador al començament.
  
El tribunal, el qualificarà valorant, a més dels coneixements, la claredat i ordre d'idees i la capacitat de síntesi. Així mateix, el tribunal podrà departir amb els aspirants sobre algun dels aspectes tractats en el desenvolupament del tema, a fi d'aclarir o conéixer amb més profunditat el coneixement que en tenen.
  
4.2.2. Segon exercici:
  
Consistirà en la resolució d'un o més supòsits pràctics, relacionats amb les funcions pròpies de la plaça objecte d'aquesta convocatòria. La duració d'aquest exercici la determinarà el tribunal qualificador al començament.
  
El tribunal valorarà la proposta formulada per l'aspirant, tenint en compte el resultat i les conclusions a què arribe.
  
4.3. La qualificació final de l'oposició s'obtindrà sumand les puntuacions obtingudes en els dos exercicis que consta l'oposició.
  
Annex
  
Temari
  
- Matèries comunes:
  
1. La Constitució Espanyola de 1978: Estructura i característiques. Principis bàsics que la informen. La reforma de la Constitució.
  
2. Drets i deures fonamentals dels espanyols. El Tribunal Constitucional. El Defensor del Poble.
  
3. La Corona. Funcions constitucionals del rei. Successió. La regència i la tutela. El referèndum.
  
4. El poder legislatiu: composició i atribucions. Les Corts Generals. Elaboració de les lleis. El Govern i l'administració de l'estat en la Constitució. Relacions entre el Govern i les Corts Generals. La Llei del Govern.
  
5. Principis Constitucionals del poder judicial. Consell General del Poder Judicial. Tribunal Suprem. El Ministeri Fiscal. Organització judicial espanyola. El poder judicial i les entitats locals.
  
6. Organització territorial de l'estat. L'Estatut d'Autonomia de la Comunitat Valenciana.
  
7. El règim jurídic de les administracions públiques. El procediment administratiu. Fases del procediment administratiu.
  
8. El règim local espanyol: principis constitucionals. Regulació jurídica. El municipi: concepte i elements. El terme municipal. La població i l'empadronament,
  
9. Organització municipal: òrgans de l'ajuntament. Les competències municipals. Ordenances i Reglaments de les entitats locals. Classes, elaboració i aprovació. Bans.
  
10. Drets i deures dels funcionaris públics locals. Incompatibilitats.
  
- Matèries específiques:
  
1. Xarxes aèries per a la distribució d'energia elèctrica. Normativa d'aplicació. Càlcul mecànic de les línies. Conductors. Suports.
  
2. Instal·lació de conductors nus. Distàncies entre conductors nus i elements del seu entorn.
  
3. Conductors aïllats: instal·lació, empalmaments i connexions. Condicions mecàniques i elèctriques.
  
4. Conductor neutre en instal·lacions aèries: secció mínima, identificació del conductor, continuïtat, posada a terra. Instal·lació de suports i tirants. Instal·lació de tornapuntes.
  
5. Condicions generals per a encreuaments. Proximitats i paral·lelisme.
  
6. Conductors en xarxes aèries de distribució: àmbit d'aplicació, tipus, intensitats màximes, factors de correcció.
  
7. Cables aïllats de coure i alumini: tipus, intensitats màximes, factors de correcció i de connexió.
  
8. Factors de connexió en cables no trenats: generalitats, agrupació de diversos cables, tipus d'instal·lació i factors de correcció segons les condicions del medi ambient.
  
9. Xarxes subterrànies. Condicions generals. Conductors.
  
10. Execució d'instal·lacions subterrànies: empalmaments i connexions. Instal·lació de conductors. Protecció. Seccionament. Condicions per a encreuaments i paral·lelisme.
  
11. El neutre en l'execució d'instal·lacions subterrànies: posada a terra i connexions als protectors. Continuïtat del neutre.
  
12. Tipus de conductors en xarxes subterrànies: conductors de coure i conductors d'alumini.
  
13. Factors de correcció en xarxes subterrànies: generalitats, cablatge, cable entubat, factors de correcció en funció característiques del sòl i ambientals.
  
14. Posada a neutre de masses en xarxes de distribució d'energia elèctrica. Esquemes de distribució, Prescripcions especials en les xarxes de distribució per a l'aplicació de l'esquema TN.
  
15. Enllumenat públic: instal·lacions, modalitats, capacitat i connexió amb les xarxes de distribució pública.
  
16. Enllumenat públic: columnes i braços de lluminàries. Armadures. Característiques i protecció, col·locació, instal·lacions elèctriques, posada a terra.
  
17. Enllumenat públic: lluminàries, característiques, instal·lacions de lluminàries suspeses, protecció i correcció del factor de potència, connexió a la xarxa d'enllumenat públic.
  
18. Subministraments en baixa tensió. Previsió de càrregues. Classificació dels llocs de consum.
  
19. Grau d'electrificació dels habitatges. Determinació del grau d'electrificació.
  
20. Càrregues totals corresponents a l'edifici destinat a habitatges. Càrregues totals corresponents a edificis destinats a oficines, o una o diverses indústries.
  
21. Instal·lacions d'enllaç: esquemes i connexions. Derivacions individuals. Dispositius privats de comandament i protecció.
  
22. Caixes generals de protecció i comptadors. Col·locació i tipus. Condicions generals dels comptadors. Fusibles de seguretat. Col·locació individual i concentrada.
  
23. Línies repartidores: definició, instal·lació segons la destinació de l'edifici. Conductors.
  
24. Instal·lacions interiors o receptores. Prescripcions de caràcter general: tipus de conductors, subdivisions, repartiment de càrregues, mesures de protecció, resistència d'aïllament i rigidesa dielèctrica. Canalitzacions.
  
25. Sistemes d'instal·lacions en xarxes interiors o receptores. Canalitzacions i tipus de conductors. Pas a través d'elements de la construcció. Tubs protectors: classes i col·locació.
  
26. Instal·lacions en interior d'habitatges. Execució de les instal·lacions: sistemes d'instal·lació, condicions i conductors.
  
27. Instal·lacions en locals de pública concurrència. Particularitats. Principals característiques de la instal·lació atenent la destinació pública del local.
  
28. Instal·lacions en locals amb risc d'incendi o explosió. Particularitats i terminologia. Classificació d'emplaçaments. Modes de protecció. Condicions de les instal·lacions en zones perilloses: regles generals i selecció del material.
  
29. Instal·lacions provisionals i instal·lacions temporals. Obres.
  
30. Receptors: condicions generals de la instal·lació. Classificació i condicions d'utilització. Millorament del factor de potència. Receptors per a enllumenat.
  
31. Aparells d'escalfament. Receptors a motor, generadors i convertidors: condicions generals d'instal·lació. Transformadors i autotransformadors. Reactàncies, rectificadors i condensadors. Condicions generals d'instal·lació.
  
32. Posada a terra: objecte i definició. Parts que la componen. Elèctrodes: naturalesa, constitució, dimensions i condicions d'instal·lació.
  
33. Posada en servei d'instal·lacions: projectes i butlletins d'instal·lació. Inspecció i revisions periòdiques d'instal·lacions.